Пенчо Славейков
Истина

chitanka.info

Непознат и непризнат замина

той за там, по тъмний път, отдето

никой пътник се не връща

нивга назад.

Непознат и непризнат замина.

И едва сега на кръстопъти,

той пред себе си съгледа

сянка върви.

„Кой си? Закъде и ти отиваш?“

— У дома си, госта да посрещна.

Двама сме, но пътник ти си —

аз съм водач.

Из живота ази те изведох,

из лъжата — за да ти възложа

там на истина венеца.

Аз съм смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.